দক্ষিণ কোরিয়া
দক্ষিণ কোরিয়া উত্তর-পূর্ব এশিয়ার একটি দেশ যা কোরীয় উপদ্বীপের দক্ষিণ অংশটি নিয়ে গঠিত। এর সরকারি নাম কোরীয় প্রজাতন্ত্র ( "দাএ-হান্-মিন্-‌গুক্‌")। দক্ষিণ কোরিয়ার উত্তরে উত্তর কোরিয়া, পূর্বে জাপান সাগর, দক্ষিণে ও দক্ষিণ-পূর্বে কোরিয়া প্রণালী, যা জাপান থেকে দেশটিকে পৃথক করেছে, এবং পশ্চিমে পীত সাগর। সিউল হচ্ছে দক্ষিণ কোরিয়ার বৃহত্তম শহর ও রাজধানী।
জুছে টাওয়ার
জুছে টাওয়ার (ইংরেজি: Juche Tower) উত্তর কোরিয়ার রাজধানী পিয়ং ইয়াং শহরের অবস্থিত একটি স্মৃতিস্তম্ভ। কিম ইল-সাং প্রবর্তিত জুছে তত্ত্বের নাম অনুসারে টাওয়ারটির নামকরণ করা হয়েছে। টাওয়ারটি ১৯৮২ সালে নির্মাণ সম্পন্ন হয় এবং এটি কিম ইল-সাং স্কয়ারের ঠিক উলটো দিকের ত্যাডং নদীর অপর কূলে অবস্থিত। টাওয়ারটি কিম ইল-সাং এর ৭০ তম জন্মবার্ষিকীতে তার স্মারক হিসেবে তৈরি করা হয়। কিম জং-ইল টাওয়ারটি সরকারীভাবে মূল নকশা অনুযায়ী তৈরি করেছেন দাবি করলেও উত্তর কোরিয়ার সাবেক সরকারি কর্মকর্তারা তা অসত্য বলেছে।